**З А П И С Н И К**

**са ванредне седнице Научног већа Института за физику одржане 02.10.2018. године**

Присутни чланови:

Научни саветници: др Антун Балаж, др Александар Белић, др Александар Богојевић, др Ненад Вукмировић, др Радош Гајић, др Саша Дујко, др Зорана Дохчевић Митровић, др Љубинко Игњатовић, др Радмила Костић, др Гордана Маловић, др Братислав Маринковић, др Дејан Пантелић, др Зоран Петровић, др Слободан Првановић, др Невена Пуач, др Марија Радмиловић Рађеновић, др Бранислав Рађеновић, др Јасна Ристић Ђуровић, др Маја Ромчевић, др Небојша Ромчевић, др Маја Шћепановић

Виши научни сарадници: др Радомир Бањанац, др Дарко Васиљевић, др Марко Војиновић, др Ненад Врањеш, др Ненад Лазаревић, др Зорица Лазаревић, др Зоран Мијић, др Владимир Срећковић, др Димитрије Степаненко, др Јелена Трајић, др Владимир Удовичић, др Бранислав Цветковић, др Никола Шкоро

Научни сарадници: др Марина Лекић, др Сања Тошић, др Игор Франовић

Одсутни чланови:

Научни саветници: др Душан Арсеновић, др Магдалена Ђорђевић

Виши научни сарадници: др Мира Аничић Урошевић, др Горан Исић, др Марија Митровић Данкулов, др Милован Шуваков

Научни сарадници: др Милош Радоњић, др Владан Челебоновић

*Електронски гласали по тачкама дневног реда и дали овлашћења научном секретару Научног већа за гласање по тачки 2: др Мира Аничић Урошевић, др Горан Исић, др Марија Митровић Данкулов, др Милош Радоњић, др Владан Челебоновић*

За рад на седници усвојен је следећи дневни ред:

**Д Н Е В Н И Р Е Д**

1. Избор представника и кандидата Института (из реда истраживача са научним звањем) за [тела Универзитета у Београду](http://indico.ipb.ac.rs/getFile.py/access?resId=2&materialId=0&confId=510):  
1.1. Представник Института у Већу института Универзитета у Београду;  
- др Ненад Лазаревић, виши научни сарадник ([материјал](http://indico.ipb.ac.rs/getFile.py/access?resId=6&materialId=0&confId=510));  
  
1.2. Предлог кандидата за члана Савета Универзитета у Београду:  
- др Антун Балаж, научни саветник ([материјал](http://indico.ipb.ac.rs/getFile.py/access?resId=4&materialId=0&confId=510));  
  
1.3. Предлог кандидата за члана Већа за студије при Универзитету у Београду:  
- др Александар Крмпот, виши научни сарадник ([материјал](http://indico.ipb.ac.rs/getFile.py/access?resId=10&materialId=0&confId=510));  
  
2. Утврђивање предлога за [чланове Управног Одбора Института](http://indico.ipb.ac.rs/getFile.py/access?resId=3&materialId=0&confId=510) из реда истраживача у звању научни саветник:  
- др Александар Белић ([материјал](http://indico.ipb.ac.rs/getFile.py/access?resId=5&materialId=0&confId=510));  
- др Марија Радмиловић-Рађеновић ([материјал](http://indico.ipb.ac.rs/getFile.py/access?resId=9&materialId=0&confId=510));  
- др Лидија Живковић ([материјал](http://indico.ipb.ac.rs/getFile.py/access?resId=13&materialId=0&confId=510));  
- др Братислав Маринковић ([материјал](http://indico.ipb.ac.rs/getFile.py/access?resId=12&materialId=0&confId=510));

Након усвајања дневног реда, прешло се на рад по дневном реду.

1.Пре почетка гласања за представнике и кандидате Института за физику за тела Универзитета у Београду, др Небојша Ромчевић је предложио да убудуће оваква гласања буду тајна. др Ненад Вукмировић је рекао да је према Пословнику о раду Научног већа гласање по овом питању јавно, а да се Пословник може променити на некој од наредних седница већа.

1.1 За представника Института у Већу института Универзитета у Београду са већином гласова за и једним уздржаним гласом изабран је др Ненад Лазаревић, виши научни сарадник.

1.2 Као предлог за кандидата за члана Савета Универзитета у Београду са већином гласова за и шест уздржаних гласова изабран је др Антун Балаж, научни саветник.

1.3 Као предлог за кандидата за члана Већа за студије при Универзитету у Београду са већином гласова за и једним уздржаним гласом изабран је др Александар Крмпот, виши научни сарадник.

2. С обзиром да је председница Научног већа један од кандидата, председавање седницом је преузео заменик председника, др Ненад Вукмировић. Пошто је председавајући објавио ко су предложени кандидати за чланове Управног одбора Института за физику и објаснио процедуру гласања која је достављена уз дневни ред, неки чланови Научног већа су поставили питање којим правилником је дефинисана та процедура. Председавајући је објаснио да је чланом 23 Пословника о раду Научног већа дефинисано да када предлаже чланове Управног одбора Института, Научно веће одлучује тајним гласањем, већином гласова укупног броја чланова Научног већа. Такође је навео да је предложена процедура у сагласности са тим чланом Пословника, као и да је иста процедура примењена приликом претходна два избора чланова Управног одбора 2010. године и 2014. године. На гласање је стављена предложена процедура, али са 11 гласова за она није прихваћена. др Зоран Петровић је предложио другу процедуру гласања. По тој процедури би у првом кругу били изабрани кандидати који су освојили бар 23 гласа, ако се налазе међу три кандидата са највише освојених гласова, Други круг би се одржао само у случају да је потребно изабрати између кандидата са истим бројем гласова ако је тај број бар 23. Научно веће је већином гласова усвојило да се на овој седници, по овој тачки дневног реда, гласа по процедури коју је предложио др Петровић.

Изабрана је комисија за бројање гласова: др Владимир Срећковић, виши научни сарадник, др Игор Франовић, научни сарадник и Силвана Михајловић, научни секретар.

Након тога приступило се тајном гласању.

Седници је од 45 чланова присуствовало 37, а петоро је дало овлашћења за гласање секретару Научног већа.

Предложени кандидати су били:

1. др Александар Белић
2. др Марија Радмиловић Рађеновић
3. др Лидија Живковић
4. др Братислав Маринковић

Резултати гласања су:

1. **др Александар Белић 23 гласа**
2. **др Марија Радмиловић Рађеновић 28 гласова**
3. др Лидија Живковић 18 гласова
4. др Братислав Маринковић 11 гласа

Неважећих листића је било 11.

Како је за избор било потребно да кандидат има најмање 23 гласа, што је потребна већина од укупног броја чланова већа, константовано је да су за **чланове Управног одбора изабрани др Александар Белић и др Марија Радмиловић Рађеновић.** Другог круга гласања за избор трећег члана УО није било, јер ниједан од преостала два кандидата није добио потребан број гласова.

Председник Научног већа Института за физику

др Марија Радмиловић Рађеновић